**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 25. 9. 2020 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 25. 9. 2020 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková,

**Neprítomní:**

Mgr. Oľga Hajdučáková, František Mazurák, Mgr. Anton Vnenčák

**Ostatní:**

**PROGRAM:**

Program:

1. Otvorenie
2. Kontrola uznesení
3. Návrh prvej úpravy rozpočtu na rok 2020
4. Stanovisko kontrolóra k prvej úprave rozpočtu na rok 2020
5. Polročná správa a vyhodnotenie plánu kontrolnej činnosti od januára do júna 2020
6. Prehľad a správy kontrolóra o vykonaných kontrolách za obdobie II. štvrťroka 2020
7. Zvolenie členov do rady školy pri materskej škole
8. Prerokovanie návratnej finančnej výpomoci
9. Rôzne
10. Interpelácia poslancov
11. Diskusia
12. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Mgr. art. Petra Kolčáka a Martina Kovalíčka, za zapisovateľku Mgr. Alenu Vojtašákovú. K uvedenému programu neboli žiadne pripomienky a starosta nechal za uvedený program hlasovať.

Poslanci, ktorí schvaľujú program rokovania:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**2. Kontrola uznesení**

Na poslednom zasadaní zo dňa 12. 6. 2020 bolo uložené pozvať na budúce zastupiteľstvo zástupcu firmy Work stav s.r.o. Druhé uznesenie určiť najväčším neplatičom bytových jednotiek 485 a 215 lehoty dokedy majú uhradiť svoje nedoplatky, lebo bude s nimi ukončený nájomný vzťah z dôvodu porušenia nájomnej zmluvy s Obcou Sihelné.

**3. Návrh prvej úpravy rozpočtu na rok 2020**

Starosta predložil poslancom upravený rozpočet vypracovaný pracovníčkou Obecného úradu, ktorý je v prílohe zápisnice a na web stránke.

**Porovnanie schváleného a upraveného rozpočtu na rok 2020**

 **2020 2020 2020**

 **schválený upravený celkovo**
bežný rozpočet 1 251 522 - 85 670 1 165 825

kapitálový rozpočet 907 690 - 29 500 878 690

finančné operácie 29 000 131 247 160 247

**spolu príjmy   2 188 212 16 077 2 204 289**

bežný rozpočet 957 540 - 10 957 530

kapitálový rozpočet 1 106 641 102 287 1 208 928

finančné operácie 124 031 - 86 200 37 831

**spolu výdavky 2 188 212 16 077 2 204 289**

Poslanci sa pýtali na položku odmeny 9 000 €, keď teraz sú osobné príplatky pozastavené. Od 1. 1. 2020 ekonómka obce prešla na iný mzdový program, preto sa to dáva na podrobné položky. Osobné príplatky sú pozastavené. Poslanci chceli vysvetliť položku reprezentačné v sume 3 000 €, v tejto položke sa účtujú darčeky dôchodcom, občerstvenie, upomienkové predmety, návšteva vládneho predstaviteľa B. Kollára. Taktiež položku 8 500 € geologický prieskum. Je to prieskum, ktorý je potrebný, na to, aby nám bolo predlžené potvrdenie na osobitné užívanie vôd, tzn. aby sme mohli predávať vodu.

Poslanci ktorí schvaľujú prvú úpravu rozpočtu na rok 2020:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**4. Stanovisko kontrolóra k prvej úprave rozpočtu na rok 2020**

Kontrolórka Obce Sihelné predložila poslancom OZ stanovisko k prvej úprave programového rozpočtu na rok 2020, ktorý je v prílohe zápisnice.

Poslanci, ktorí berú na vedomie stanovisko kontrolóra k prvej úprave programového rozpočtu obce Sihelné na rok 2020:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**5. Polročná správa a vyhodnotenie plánu kontrolnej činnosti od januára do júna 2020**

Hlavná kontrolórka Obce Sihelné predložila a oboznámila poslancov OZ s vyhodnotením kontrolnej činnosti za obdobie od januára do júna 2020. Kontrola bola vykonaná počas pracovného času na obecnom úrade a v príspevkovej organizácii.

Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2020 je v prílohe.

Poslanci, ktorí berú na vedomie polročnú správu a vyhodnotenie plánu kontrolnej činnosti hlavnej kontrolórky za obdobie od januára do júna 2020:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**6. Prehľad a správy kontrolóra o vykonaných kontrolách za obdobie II. štvrťroka 2020**

Hlavná kontrolórka Obce Sihelné predložila a oboznámila poslancov OZ s prehľadom a správach o vykonaných kontrolách za obdobie II. štvrťroka 2020, ktoré sú v prílohe zápisnice. Prehľad kontrolóra Obce Sihelné o vykonaných kontrolách za obdobie II. štvrťroka 2020.

**Súpis najvyšších a najzaujímavejších príjmov a výdavkov obce za II. štvrťrok**

**príjem obce**  výnos dane od štátu: apríl: 66 214 € máj: 42 085 € jún: 56 254 €

Dotácia Hasiči 3 000 € Dotácia na sčítanie ľudu SODB 3 380 €

**Výdavky (fa)**

Kliment/brúsenie, lakovanie podlahy v KD 2 387,00 €

Maťuga/hnojivá na ihrisko 696,00 €

Fa/Sivka 679,25 €

Chudják/oprava Kia Ceed 2 050,00 €

Drobná prevádzka/práce pri KD 3 960,00 €

Oteplenie KD 11 374,91 €

Fa/Sivka 561,00 €

Fa/uhlie 822,91 €

Plastik rúry 4 560,58 €

Fa/uhlie 893,45 €

CZŠ náklady pre záujmovú činnosťou 1 350,00 €

OravaSk, káble 1 799,36 €

Čajka/druhá splátka za knihu „Sihelné a jej obyvatelia“ 4 000,00 €

Hydrogeologický prieskum vodného zdroja 5 913,31 €

Kornhauser ELKO/elektroinštalačné práce na objekte KD 975,00 €

Kornhauser ELKO/oprava a rozšírenie verejného osvetlenia 480,00 €

Fa/Sivka 701,25 €

Tatra/pneumatiky 540,00 €

Cestovný informátor na rok 2021 knihy 400,00 €

**Poskytnuté dotácie od obce**

Jednota dôchodcov, nitky 48,06 €

**Správa z kontroly čerpania finančných prostriedkov za realizáciu územného plánu obce (ÚPN)**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2020 do 31. 12. 2020 schválený uznesením č. E/3 zo dňa 12. 6. 2020 predkladám správu z kontroly čerpania finančných prostriedkov za územný plán obce

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2019 do 31. 12. 2019

**Cieľom kontroly:** je preverenie čerpania finančných prostriedkov za územný plán obce, ktorý bol schválený dňa 17. 3. 2015 uznesením č. E/1. **Kontrolou bolo zistené:**

Realizácia spracovania a vydania Územného plánu obce je regulovaná ustanoveniami stavebného zákona č. 50/1976 Zb. o územnom plánovaní a stavebnom poriadku (stavebný zákon) v platnom znení neskorších predpisov:

§ 11 Územný plán obce

1) Územný plán obce sa spracúva pre územie jednej obce alebo pre územie dvoch alebo viacerých obcí.

2) Mestá a obce s viac ako 2 000 obyvateľmi sú povinné mať územný plán obce. Ostatné obce sú povinné mať územný plán obce, ak

a) treba riešiť koncepciu ich územného rozvoja, uskutočňovať rozsiahlu novú výstavbu a prestavbu v obci alebo umiestniť verejnoprospešné stavby,

b) to vyplýva zo záväznej časti územného plánu regiónu, najmä na splnenie medzinárodných záväzkov alebo na umiestnenie verejného dopravného a technického vybavenia územia celoštátneho významu.

3) Ak sa na tom dohodnú dve obce alebo viac obcí, môžu mať jeden spoločný územný plán obcí.

4) Ak ide o obec s menej ako 2 000 obyvateľmi, ktorej územie nie je riešené spoločným územným plánom obcí podľa odseku 3, môže byť územný plán obce spracovaný s podrobnosťou územného plánu zóny. V takom prípade postup obstarania, spracovania a prerokovania zohľadňuje postupy aj pre územný plán obce, ako aj pre územný plán zóny.

5) Územný plán obce ustanovuje najmä

a) zásady a regulatívy priestorového usporiadania a funkčného využívania územia obce v nadväznosti na okolité územie,

b) prípustné, obmedzené a zakázané funkčné využívanie plôch,

c) zásady a regulatívy starostlivosti o životné prostredie, územného systému ekologickej stability a tvorby krajiny vrátane plôch zelene,

d) zásady a regulatívy ochrany a využívania prírodných zdrojov, kultúrno-historických hodnôt a významných krajinných prvkov,

e) hranice medzi súvisle zastavaným územím obce alebo územím určeným na zastavanie (ďalej len "zastavané územie") a ostatným územím obce,

f) zásady a regulatívy verejného dopravného a technického vybavenia a občianskeho vybavenia,

g) plochy pre verejnoprospešné stavby, na vykonanie asanácie a pre chránené časti krajiny.

6) Územný plán obce ustanovuje, pre ktoré časti obce treba obstarať a schváliť územný plán zóny.

**Celý proces prípravy a realizácie nového ÚPN je možné zhrnúť**

Návrh na obstaranie ÚPN obce je predovšetkým vlastným podnetom obce. Financovanie územného plánu leží v zásade na pleciach obce, ktorá územný plán obstaráva. Obec Sihelné podpísala nasledovné zmluvy, ktoré sú zverejnené na internetovej stránke obce:

**1.** mandátna zmluva s mandatárom Ing. Arch. Vladimírom Barčiakom zo dňa 17. 3. 2015 v sume **6 840,- €**

**2.** zmluva o dielo č. 02/2015 so zhotoviteľom Ing. Arch. Vladimírom Krušinským zo dňa 20. 5. 2015 v sume **17 200,- €**

**3.** dodatok č. 1 so zhotoviteľom Ing. Arch. Vladimírom Krušinským zo dňa 14. 12. 2016

v sume **17 200,- €** o zmenách o dielo č. 02/2015

**4.** dodatok č. 2 so zhotoviteľom Ing. Arch. Vladimírom Krušinským zo dňa 25. 8. 2017 o zmenách o dielo č. 02/2015

**Prehľad platieb, ktoré zaplatila obec pri realizácii nového ÚPN**

|  |  |  |  |  |  |  |
| --- | --- | --- | --- | --- | --- | --- |
|  | **Rok 2015** | **Rok 2016** | **Rok 2017** | **Rok 2018** | **Rok 2019** | **Spolu** |
| **Ing. Arch. Barčiak**  | **960,-** | **720,-** | **960,-** | **480,-** |  | **3 120,-** |
| **Ing. Arch. Krušinský** |  | **3 000,-** | **6 000,-** | **2 000,-** |  |  **11 000,-** |
| **Mzda, Vaculčíková****Pripomienky v KD** |  |  |  |  | **1 300,-** |  **1 300,-** |

Kontrolou bolo zistené: Návrh územného plánu je stále v stave rozpracovanosti. Územný plán je zložitý dokument, ktorého výroba trvá pomerne dlhú dobu a do procesu spracovanie je zapojený tým ľudí, ktorých treba zaplatiť. V zmluvách nie je konkretizovaný termín ukončenia ÚPN, len čas kedy majú byť prieskumy a rozbory pre vypracovania, koncept riešenia ÚPN, návrhy riešenia, sú tam krátkodobé termíny zaznačené v týždňoch. Platby sú zaznačené v splátkach, kde je podrobný rozpis. *M*andátna zmluva s Ing. Arch. Vladimírom Barčiakom zo dňa 17. 3. 2015 na sumu 6 840,- €, bola vyplatená časť v splátkach v bodoch a, b, c, d, e v sume 3 120 €. Predmetom zmluvy je vykonanie činnosti odbornej spôsobilej osoby pri obstarávaní územného plánu v Sihelnom. Zmluva o dielo č. 02/2015 so zhotoviteľom Ing. Arch. Vladimírom Krušinským zo dňa 20. 5. 2015 v sume 17 200,- € a dodatkom č. 1 boli vyplatené faktúry č. 1, 2, 3, 4 v sume 11 000 €. Sú to faktúry za prieskumy a rozbory pre vypracovanie ÚPN a tiež za koncept riešenia ÚPN. Dátum vyhotovenia správy: v Sihelnom dňa 10. 8. 2020 Poslanci, ktorí berú na vedomie prehľad a správy o vykonaných kontrolách: Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**7. Zvolenie členov do rady školy pri materskej škole**

V zmysle § 24 ods. 3 zákona č.596/2003 Z.z. sa zriaďuje rada školy pri Materskej škole Sihelné 456. Rada školy je iniciatívnym a poradným samosprávnym orgánom, ktorý sa vyjadruje a presadzuje verejné záujmy detí, rodičov, pedagogických zamestnancov a ďalších zamestnancov školského zariadenia v oblasti výchovy a vzdelávania, uskutočňuje výberové konanie na vymenovanie riaditeľa tiež plní funkciu verejnej kontroly, vyjadruje sa k činnosti školy a ku skutočnostiam podľa § 5 ods. 7 zákona č. 596/ 2003 Z.z. o štátnej správe v školstve a školskej samospráve a o zmene a doplnení niektorých zákonov a k vyradeniu zo siete alebo zaradeniu do siete škôl a školských zariadení SR. Rada školy pri materskej škole Sihelné má 5 členov. Rada školy s 5 členmi sa ustanovuje v školských zariadeniach, ktoré majú menej ako 10 zamestnancov. Členmi rady školy pri MŠ sú:

jeden zvolený zástupca rodičov,

jeden zvolený zástupca pedagogických zamestnancov,

jeden zvolený zástupca nepedagogických zamestnancov,

**dvaja delegovaní zástupcovia zriaďovateľa**.

Členovia do rady školy pri materskej škole sú Mgr. art. Peter Kolčák, Mgr. Ľubomíra Nováková

Poslanci, ktorí berú na vedomie zvolenie do rady školy pri materskej škole:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**8. Prerokovanie návratnej finančnej výpomoci**

V súvislosti s negatívnym vývojom hospodárenia obcí v roku 2020 ovplyvneným predovšetkým pandémiou ochorenia COVID-19 má vláda SR záujem kompenzovať výpadok príjmov subjektom územnej samosprávy. Reaguje na výrazný pokles výberu dane z príjmov fyzických osôb budú poskytované návratné finančné výpomoci subjektom územnej samosprávy na výkon ich samosprávnych pôsobnosti.

Obec Sihelné mala výpadok dane z príjmov fyzických osôb za rok 2020 v sume 46 494 €.

Poslanci, ktorí schvaľujú návrh návratnej finančnej výpomoci vo výške 46 494 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**Stanovisko kontrolóra k dodržaniu podmienok na prijatie návratnej finančnej výpomoci vo výške 46 494 €**

V zmysle § 17 ods. 14 zákona 583/2004 Z. z. o rozpočtových pravidlách územnej samosprávy v znení neskorších predpisov hlavný kontrolór preveruje dodržiavanie podmienok na prijatie návratných zdrojov financovania.

**Úvod**

V zmysle ustanovenia § 17 ods. 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov hlavný kontrolór vyššieho územného celku preveruje dodržanie podmienok pre prijatie návratných zdrojov financovania pred ich prijatím. Potreba prijatia návratnej finančnej výpomoci v roku 2020 zásadným spôsobom negatívne ovplyvnila hospodárenie a celkovú finančnú situáciu územnej samosprávy pandémia spôsobená ochorením COVID-19. Dôsledkom tejto pandémie vznikla nepriaznivá finančná situácia z dôvodu poklesu príjmov, ktorý bol zapríčinený výpadkom dane z príjmov fyzických osôb. Výpadok dane z príjmov fyzických osôb oproti schválenému rozpočtu verejnej správy na rok 2020 predstavuje podľa prognózy Ministerstva financií Slovenskej republiky za jún 2020 pre obec Sihelné 46 494 €.

Povinnosťou obce je vyčerpať ju do 31. 12. 2020 na financovanie kapitálových výdavkov, ktoré budú schválené na obecnom zastupiteľstve. Splatnosť návratnej finančnej výpomoci je do roku 2027 v rovnomerných ročných splátkach, pričom prvá splátka bude uhradená až v roku 2024. Finančná výpomoc je bezúročnáa nie je viazaná žiadnym zabezpečením.

**Prehľad bankových úverov obce Sihelné**

Pre prijatie návratných zdrojov financovania musia byť dodržané podmienky § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej aj „zákon č. 583/2004 Z. z.“).

**Úver č. 1 - terminovaný úver**

a/ prijatý úver dňa 20. 7. 2006 na základe uznesenia Obecného zastupiteľstva

 zo dňa 28. 12. 2005 číslo uznesenia E/6.

b/ charakter úveru: rekonštrukcia a asfaltovanie miestnych komunikácií

c/ suma: 232 357,43 €

d/ výška úroku: 12 M BRIBOR + 1,8% t. j. priemerne za rok 407,79 € mesačne e/ výška splátok: 663,88 € mesačne

f/ splatnosť: 19. 7. 2036

g/ popis zabezpečenia: v zmysle článku 11. Úverovej zmluvy

Daný úver bol prijatý v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov a na základe uznesenia Obecného zastupiteľstva zo dňa 28. 12. 2005 číslo uznesenia E/6.

**Úver č. 2 - zo ŠFRB**

a/ prijatý úver dňa 29. 10. 2008 na základe uznesenia Obecného zastupiteľstva

 zo dňa 11. 2. 2008 číslo uznesenia E/7.

b/ charakter úveru: Výstavba nájomných bytov v bytovom dome, nadstavba

 bytového domu – 4 b. j. Sihelné 215

c/ suma: 65 923,12 €

d/ výška úroku: 1%

e/ výška splátok: 212,04 €, počet splátok 395 f/ splatnosť: 30 rokov

Prvá splátka úveru sa začala 19. februára 2009 mesačne po 212,04 €. Splácanie úverov poskytnutých zo ŠFRB je v náväznosti na ročnú úhradu nájomného za novo vzniknuté štyri byty realizované z úverových zdrojov tohto fondu.

**Úver č. 3 - zo ŠFRB**

a/ prijatý úver dňa 22. 9. 2009 na základe uznesenia Obecného zastupiteľstva

 zo dňa 13. 6. 2009 číslo uznesenia B/2.

b/ charakter úveru: Zateplenie bytového domu 215

c/ suma: 38 335 €

d/ výška úroku: 0% e/ výška splátok: 212,97 €, počet splátok 179

f/ splatnosť: 15 rokov od povinnosti úhrady 1. Splátky

**Úver č. 4 - zo ŠFRB**

a/ prijatý úver dňa 3. 1. 2019 na základe uznesenia Obecného zastupiteľstva

 zo dňa 27. 9. 2018 číslo uznesenia E/2.

b/ charakter úveru: Zateplenie bytového domu 485

c/ suma: 88 290 €

d/ výška úroku: 0,5 % e/ výška splátok: 386,65 €, počet splátok 228

f/ splatnosť: 20 rokov od povinnosti úhrady 1. splátky

**Úver č. 5 – kontokorentný – municipálny úver**

a/ prijatý úver dňa 4. 9. 2019 na základe uznesenia Obecného zastupiteľstva

 zo dňa 9. 8. 2019 číslo uznesenia E/3.

b/ charakter úveru: dofinancovanie projektov, nadstavba MŠ, uteplenie 485

c/ suma: 100 000 €

d/ výška úroku: 119,72 € e/ výška splátok:

f/ splatnosť: 30. augusta 2020

**Prehľad o stave úverov k 31. 12. 2019**

|  |  |  |  |  |  |  |
| --- | --- | --- | --- | --- | --- | --- |
| **Veriteľ**  | **Účel** | **Výška poskytnutého úveru** | **Ročná splátka istiny** **za rok 2019** | **Ročná splátka úrokov** **za rok 2019** | **Zostatok úveru (istiny) k 31.12.2019** | **Rok****splatnosti** |
| Prima banka | BU | 232 357,43 | 7 966,56 | 3 914,22 | 122 473,93 | 2036 |
| ŠFRB (1%) |  |  65 923,12 | 2 084,69 | 459,79 | 44 352,39 | 2038 |
| ŠFRB (0%)  |  |  38 335,00 | 2 555,64 | 0,00 | 12 352,66 | 2024 |
| ŠFRB (0,5%) |  |  88 290,00 | 2 178,13 | 264,21 | 85 847,66 | 2039 |
| Kontokorentný úver |  | 100 000,00 |  | 119,72 |  100 000,00 | 2020 |

**Základné údaje pre výpočet úverového zaťaženia obce**

Obec v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p., môže na plnenie svojich úloh prijať návratné zdroje financovania, len ak:

a) celková suma dlhu obce neprekročí 60% skutočných bežných príjmov predchádzajúceho rozpočtového roka a

b) suma ročných splátok návratných zdrojov financovania vrátane úhrady výnosov neprekročí 25% skutočných bežných príjmov predchádzajúceho rozpočtového roka.

**Rok 2019**

**Skutočné bežné príjmy** obce a  rozpočtových organizácií v jej zriaďovateľskej pôsobnosti v roku 2019:

* bežné príjmy rozpočtované vykázané v I. časti výkazu FIN 1-12 1 100 534,24 €
* bežné príjmy nerozpočtované vykázané v III. časti výkazu FIN 1-12

**Spolu 1 100 534,24 €**

* **z toho 60 % 660 320,54 €**
* **z toho 25 % 165 080,13 €**

**Celková suma dlhu obce k 31. 12. 2019:**

* zostatok istiny z bankových úverov 122 473,93 €
* zostatok istiny z úverov zo ŠFRB 1% 44 352,39 €
* zostatok istiny z úverov zo ŠFRB 0 % 12 352,66 €
* zostatok istiny z úverov zo ŠFRB 0,5% 85 847,66 €
* zostatok istiny z úverov kontokorentný úver 100 000,00 €

**SPOLU celková suma dlhu obce 365 026,64 €**

**Do celkovej sumy sa nezapočítavajú záväzky**

* z úverov zo ŠFRB - 142 552,71 €

**SPOLU celková suma dlhu obce upravená o úver zo ŠFRB 222 473,93 €**

|  |  |  |
| --- | --- | --- |
| **Zostatok istiny k 31.12.2019** | **Skutočné bežné príjmy k 31.12.2019** | **§ 17 ods.6 písm. a)** |
| 222 473,93 | 1 100 534,24 | **20,21 %** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov za rok 2019** | **Skutočné bežné príjmy k 31.12.2019** | **§ 17 ods.6 písm. b)** |
| 14 785,02 | 1 100 534,24 | **1,34 %** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Dodržiavanie pravidiel používania návratných zdrojov financovania:**

Návratnú finančnú výpomoc v zmysle Uznesenia vlády SR č. 494/2020 z 12. 08. 2020 môžeme prijať, len ak celková suma dlhu obce neprekročí **50 %** skutočných bežných príjmov predchádzajúceho rozpočtového roka a suma splátok návratných zdrojov financovania vrátane úhrady výnosov a suma splátok záväzkov z investičných dodávateľských úverov v príslušnom rozpočtovom roku neprekročí **25 %** skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku z rozpočtu iného subjektu verejnej správy, prostriedky poskytnuté z EÚ a iné prostriedky zo zahraničia alebo prostriedky získané na základe osobitného predpisu.

**Rok 2020**

**Skutočné bežné príjmy rozpočtu k 31. 8. 2020** **715 969,29 €**

(účtovný výkaz FIN 1-12)

Základ pre výpočet  **715 969,29 €**

* **z toho 50 % 357 984,64 €**
* **z toho 25 % 178 992,32 €**

**Celková suma dlhu obce k 31. 8. 2020**

- zostatok istiny z bankových úverov 117 162,89 €

- zostatok istiny z úverov zo ŠFRB 1% 42 954,02 €

- zostatok istiny z úverov zo ŠFRB 0 % 10 648,90 €

- zostatok istiny z úverov zo ŠFRB 0,5 % 83 042,37 €

**SPOLU celková suma dlhu obce 253 808,18 €**

**Do celkovej sumy sa nezapočítavajú záväzky**

* z úverov zo ŠFRB - **136 645,29 €**

**SPOLU celková suma dlhu obce upravená o ŠFRB 117 162,89 €**

|  |  |  |
| --- | --- | --- |
| **Zostatok istiny k 31. 8. 2020** | **Skutočné bežné príjmy k 31. 8. 2020** | **§ 17 ods.6 písm. a)** |
| 117 162,89 | 715 969,29 | **16,36 %** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov k 31. 8. 2020** | **Skutočné bežné príjmy k 31. 8. 2020** | **§ 17 ods.6 písm. b)** |
| 11 182,82 | 715 969,29 | **1,56 %** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Prehľad o stave dlhu k 31. 12. 2020, k 31. 8. 2020, predpokladané splátky istiny v roku 2020 a predpoklad dlhu k 31. 12. 2020**

|  |  |  |  |  |
| --- | --- | --- | --- | --- |
| **Názov dlhu** | **Zostatok úveru (istiny) k 31.12.2019** | **Stav dlhu****k 31. 8. 2020** | **Predpoklad splátky istiny v roku 2020** | **Predpoklad dlhu k 31. 12. 2020** |
| Prima banka | 122 473,93 |  117 162,89 | 7 966,56 | 114 507,37 |
| ŠFRB (1%) | 44 352,39 | 42 954,02 | 2 084,69 |  42 267,70 |
| ŠFRB (0%)  | 12 352,66 | 10 648,90 | 2 555,64 |  9 797,02 |
| ŠFRB (0,5%) | 85 847,66 | 83 042,37 | 2 178,13 |  83 669,53 |
| Kontokorentný úver |  100 000,00 |  - | - | - |
| MF SR, kompenzácia | - | - | - |  46 494,00 |

**Splnenie podmienky v zmysle Uznesenia vlády SR 494/2020 z 12.08.2020**

|  |  |  |  |
| --- | --- | --- | --- |
| **Bežné príjmy rozpočtového roka, názov dlhu** | **Skutočnosť** **k 31.12.2019** | **Skutočnosť** **k 31. 8. 2020** | **Predpoklad dlhu k 31. 12. 2020** |
| Bežné príjmy obce | 1 100 534,24 |  715 969,29  | 1 165 825,00 |
| 60% bežných príjmov | 660 320,54 | - | - |
| 50 % bežných príjmov | - |  357 984,64  | 582 912,50 |
| **Rozpis úverov** | **365 026,64** | **253 808,18** | **296 735,62** |
| Prima banka | 122 473,93 | 117 162,89 | 114 507,37 |
| ŠFRB (1%) | 44 352,39 | 42 954,02 |  42 267,70 |
| ŠFRB (0%)  | 12 352,66 | 10 648,90 |  9 797,02 |
| ŠFRB (0,5%) | 85 847,66 | 83 042,37 |  83 669,53 |
| Kontokorentný úver |  100 000,00 | - | - |
| MF SR, kompenzácia | - | - |  46 494,00 |
| **ŠFRB záväzky**  | - 142 552,71 | - 136 645,00 | - 135 734,25 |
| **Spolu** | **222 473,93** |  **117 162, 89** | **161 001,37** |
| Podiel celkovej sumy dlhu na bežný rozpočet pred. a rozpočtového roka | **26,91 %** | **10,64 %** | **14,62 %** |

Z tabuľky vyplýva, že obec Sihelné neprekračuje stanovenú percentuálnu výšku dlhu 50% v zmysle Unesenia vlády SR. 494/2020 z 12. 8. 2020.

Podiel celkovej sumy dlhu obce k 31. 12. 2019 na skutočné bežné príjmy predchádzajúceho roka 2018 bol vykázaný vo výške 26,56 %.

Pri porovnaní sumy dlhu obce k 31. 8. 2020 na skutočné bežné príjmy predchádzajúceho rozpočtového roka 2019, tento podiel je vo výške 10,64 %.

Pri porovnaní sumy predpokladaného dlhu k 31. 12. 2020 na skutočné bežné príjmy roku 2019, tento podiel dlhu je vo výške 14,62 %.

|  |  |  |  |
| --- | --- | --- | --- |
| **Plnenie kritérií zdrojov financovania** | **Skutočnosť** **k 31.12.2019** | **Skutočnosť** **k 31. 8. 2020** | **Rozpočet** **na rok 2020** |
| Bežné príjmy obce | 1 100 534,24 |  715 969,29  | 1 165 825,00 |
| 25 % skutočných bežných príjmov  | 660 320,54 |  178 992,32  | 291 456,25 |
| **Suma ročných splátok NFZ** | **19 532,96** |  **14 414,30** |  **21 608,82** |
| Istina | 14 785,02 | 11 182,82 |  16 761,60 |
| Úrok | 4 757,94 | 3 231,48 | 4 847,22 |
| **Podiel ročných splátok NZF** | **2,36 %** | **1,31 %** | **1,96 %** |

Z tabuľky vyplýva, že obec Sihelné neprekračuje stanovenú percentuálnu výšku sumy 25 % ročných splátok návratných zdrojov financovania vrátanie úhrady výnosov v zmysle ustanovenia podmienka § 17 ods.6 písm. b) zákona č.583/2004 Z.z. bola splnená.

Pri porovnaní celkovej sumy ročných splátok návratných zdrojov financovania vrátane výnosov k 31. 12. 2019 na skutočné bežné príjmy predchádzajúceho roka 2018 bol vykázaný vo výške 2,36 %.

Úhrada výnosov k 31. 8. 2020 je (14 414,30 €) zo skutočných bežných príjmov predchádzajúceho rozpočtového roka 2019 (1 100 534,24 €). Podiel sumy splátok návratných zdrojov financovania vrátane úhrady výnosov k 31. 8. 2020 na bežný príjmy rozpočtového roka 2019 je vo výške 1,31 %.

Úhrada výnosov na rok 2020 je (21 608,82 €) zo skutočných bežných príjmov predchádzajúceho rozpočtového roka 2019 (1 100 534,24 €). Podiel sumy splátok návratných zdrojov financovania vrátane úhrady výnosov v roku 2020 na bežný príjmy rozpočtového roka 2019 je vo výške 1,96 %.

**Záver**

Na záver konštatujem, že obec Sihelné neprekročila stanovené % dlhu v zmysle ustanovenie § 17 ods. 6 písm. a), b) zákona č. 583/2004 Z.z. a v zmysle Uznesenia vlády SR č. 494/2020 z 12.08. 2020. Obec Sihelné spĺňa všetky predpísané zákonné podmienky pre prijatie návratnej finančnej výpomoci zo štátnych finančných aktív poskytnutej Ministerstvom financií Slovenskej republiky vo výške **46 494 €** na kompenzáciu výpadku dane z príjmov fyzických osôb v roku 2020. V Sihelnom dňa 22. 9. 2020

Poslanci, ktorí berú na vedomie stanovisko kontrolóra k dodržaniu podmienok na prijatie návratnej finančnej výpomoci vo výške 46 494 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**9. Rôzne**

**1. Žiadosť Antona Randiaka a Viery Randiakovej, Sihelné 437, o odkúpenie obecného pozemku**

Obec preskúmala možnosť výmeny. Týmto spôsobom má obec záujem vysporiadať cesty v dedine. Nie je možná výmena pozemku pod cestou, lebo je tam viacej vlastníkov.

Poslanci, ktorí schvaľujú odpredaj obecného pozemku:

Jozef Brišák, Dáša Chudiaková, Mgr. art. Peter Kolčák, Mgr. Ľubomír Luscoň, Mgr. Ľubomíra Nováková

Proti: Martin Kovalíček

**2. Žiadosť Márie Sušienkovej, Sihelné 215, o predlženie nájomnej zmluvy na dva roky**

Poslanci, ktorí schvaľujú predlženie nájomnej zmluvy na dva roky:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**3. Žiadosť Filipa Sušienku, Sihelné 215, o predlženie nájomnej zmluvy na dva roky**

Poslanci, ktorí schvaľujú predlženie nájomnej zmluvy na jeden rok:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**4. Žiadosť Michaely Brišákovej, Sihelné 215, o predlženie nájomnej zmluvy na dva roky**

Poslanci, ktorí schvaľujú predlženie nájomnej zmluvy na dva roky:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**5. Žiadosť Tomáša Grobarčíka, Sihelné 485, o prenájom bytu v bytovom dome 485.**

Poslanci, ktorí schvaľujú prenájom v bytovom dome 485 na jeden rok:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**6. Žiadosť Vladislava Sloku, Sihelné 224 , o prenájom bytu v bytovom dome 485**

Poslanci, ktorí schvaľujú prenájom v bytovom dome 485 na jeden rok:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**7. Žiadosť Mgr. Viery Kozákovej, Sihelné 485, o predlženie nájomnej zmluvy na jeden rok**

Poslanci, ktorí schvaľujú prenájom v bytovom dome 485 na jeden rok za podmienky uhradenia nedoplatkov a podpisu dodatku k nájomnej zmluve, pri nesplnení týchto podmienok návrh na vysťahovanie:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**8. Žiadosť Moniky Jurkyovej, Sihelné 485, o predlženie nájomnej zmluvy na dva roky**

Poslanci, ktorí schvaľujú prenájom v bytovom dome 485 na jeden rok:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**9. Žiadosť pána Erika Kovalíčka, Sihelné 409 o  zriadenie prevádzky Potraviny**

Poslanci ktorí schvaľujú zriadenie prevádzky:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**10. Žiadosť pána Erika Kovalíčka, Sihelné 409, o  schválenie otváracích hodín v prevádzke Potraviny.**

Poslanci ktorí schvaľujú žiadosť o schválenie otváracích hodín v prevádzke Potraviny:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**11. Žiadosť obyvateľovo zhotovenie nového vodovodného potrubia v časti „Za dedinou“**

Momentálne nie je dostatok finančných prostriedkov na zhotovenie prípojky vodovodného potrubia za dedinu. Starosta vie o tomto probléme.

Poslanci, ktorí berú na vedomie túto žiadosť:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**12. Žiadosť Františka Chudiaka, Sihelné 453,  odkúpenie obecného pozemku**

Zámer odpredať majetok bude zverejnený na internetovej stránke a preskúma sa aj možnosť výmeny.

Poslanci, ktorí berú na vedomie túto žiadosť:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**13. Žiadosť Tomáša Bieľáka, Sihelné 219, o prenájom nebytových priestorov v budove KD za účelom prevádzkovania pohostinstva**

Poslanci ktorí súhlasia s prenájmom nebytových priestorov za účelom prevádzkovania pohostinstva:

Za: Dáša Chudiaková, Martin Kovalíček, Mgr. Ľubomíra Nováková

Proti: Mgr. Ľubomír Luscoň

Zdržal sa: Jozef Brišák, Mgr. art. Peter Kolčák

**14. Žiadosť Petry Gužiňákovej, Sihelné 461, o prenájom nebytových priestorov v budove KD za účelom prevádzkovania pohostinstva**

Poslanci, ktorí neschvaľujú prenájom nebytových priestorov za účelom prevádzkovania pohostinstva:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, Mgr. Ľubomíra Nováková

**Interpelácia poslancov**

Zastupiteľstva sa zúčastnil pán Miloš Maslaňák, ktorý mal poslancom vysvetliť práce pri výstavbe parkoviska, cenu za výstavbu parkoviska a tiež prečo nedoložil načas súpis prác.

Poslanec Martin Kovalíček povedal, že cena za výstavbu parkoviska sa mu zdá vysoká a aj ostatným poslancom. Starosta mal najskôr pripraviť rozpočet, a potom hľadať firmu, ktorá by to urobila za cenu podľa rozpočtu. Poslankyňa Dáša Chudiaková povedala, že starosta má stavebnú komisiu, ktorá má starostovi pomáhať, keď sa niečo v dedine plánuje urobiť, ale nebolo žiadne sedenie.

Poslanec Martin Kovalíček povedal, že na internete našiel ponuku na kladenie zámkovej dlažby od 10 € do 20 € za m2. V cene je kladenie zámkovej dlažby a zhutnenie terénu.

Po obhliadke terénu by bolo možné znížiť cenu na 11 €, ale to by musel tento živnostník vidieť.

Pán poslanec Jozef Brišák povedal, že cena by nemala byť podľa m2, ale podľa toho aké práce sa vykonávajú. Starosta by mal ísť podľa cenníkov, ktoré sa aktualizujú každý rok, tam sú najnižšie ceny.

Starosta povedal, že 3 roky hľadal podnikateľov na výstavbu chodníka. O výstavbu chodníkov mal záujem pán Miloš Maslaňák, potom sa starosta opýtal starostov okolitých obci, ako sa pohybujú ceny pri výstavbe chodníkov. Starostovia z okolitých obci mu povedali, že ak nájde nejakého živnostníka pod 25 € za m2 , tak je dobrý.

Pán Miloš Maslaňák mu ponúkol cenu 20 € bez DPH alebo 24 € s DPH za m2 pri výstavbe chodníkov. Cena za výstavbu parkoviska je 13 104 € a parkovisko má 272 m2. Cena vychádza viac ako 24 € za m2 s DPH skoro 50 €. Poslanec Martin Kovalíček upozornil, že tam ešte robili naši chlapi a naše stroje z obce.

Pán Miloš Maslaňák povedal, že na parkovisku pracovali 3 až 5 chlapi celý mesiac a popri tom vykonávali aj iné práce, ako kladenie dlažby v KD v kuchyni, v materskej škôlke prerobili jedáleň, schodisko, vymenili dvere, omaľovali. Tieto práce nefakturoval v žiadnej faktúre.

Čo sa týka parkoviska, tak sa tam robili aj inakšie práce okrem kladenia zámockej dlažby ako štetovanie, pílenie asfaltu. Popis prác nedodal, lebo bol dohodnutý na prácu za m2.

Kontrolórka obce povedala, že popis prác musí byť vždy doložený ku faktúre a tiež verejné obstarávanie, obec nie je súkromná firma, ale štátna organizácia.

Poslanec Mgr. Ľubomír Luscoň sa spýtal pána Miloša Maslaňáka, či môžeme faktúru zverejniť aj s tým popisom prác. Cena za faktúru je zverejnená na stránke obce Sihelné.

Od posledného zastupiteľstva sa opravil plot pri fare, zrekonštruoval sa misijný kríž, opravila sa zámocká dlažba pri kostole. Momentálne sa rekonštruuje múr okolo kostola.

Poslanec Martin Kovalíček povedal, že veľa ľudí sa sťažuje na to, že sa v noci nesvieti.

Starosta povedal, že keď ľudia chcú aby sa svietilo, tak sa bude v noci svietiť.

Poslanec Martin Kovalíček upozornil, že sa malo konať stretnutie s OVS, a. s. a stretnutie s majiteľmi pozemkov. Starosta povedal, že momentálne obec nemá finančné prostriedky, ale v budúcnosti to bude riešiť.

Poslanec Martin Kovalíček povedal, že sa mu nepáči oprava ciest, malo sa to uviesť do pôvodného stavu. Tieto cesty nám budú sadať.

Poslanec Martin Kovalíček tiež upozornil, že ho mrzí, že nová Tatra nie je garážovaná a už je tam niečo pokazené.

Poslanec Martin Kovalíček sa opýtal, prečo sa mení pec v ZŠ a čo bude so starou pecou.

Starosta povedal, že dôvodov bolo viacej, jednou je pripojenie 485 bytovky, tiež bol projekt na zmenu palivovej základne a aj tlak na obce o znižovanie emisii.

Stará pec bude odpredaná za zvyškovú cenu okolo 5 000 €.

Poslankyňa Dáša Chudiaková povedal, že treba opraviť prechod pre chodcov pri škole, farbu nie je vidieť, už sa to dlho rieši, tiež treba pokračovať vo výstavbe chodníkov smerom od kostole dole.

Poslankyňa Dáša Chudiaková sa spýtala, či by nemohla byť donášková služba z jedálne pre našich dôchodcov.

Starosta prisľúbil, že zisti ako sa to robí v iných dedinách.

Poslanci sa pýtali ako je to, či sa už bude opravovať veselovská cesta, či je už niečo vybavené alebo nejaký prísľub od vlády.

Starosta povedal, že je to v procese riešenia, ale treba na to určitý čas.

Starosta aj poslanci, by chceli poprosiť spoluobčanov, ak máju nejaké námety alebo príspevky na spestrenie Sihelníka, môžu kontaktovať Mgr. Ľubomíru Novákovu, aby sme mali pútavejší spoločný časopis.

Overovatelia:

Mgr. art. Peter Kolčák .............................................

Martin Kovalíček .............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 25. 9. 2020 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Stanovisko kontrolóra k prvej úprave rozpočtu Obce Sihelné na rok 2020

2. Polročná správa a vyhodnotenie plánu kontrolnej činnosti od januára do júna 2020

3. Prehľad a správy kontrolóra o vykonaných kontrolách za obdobie II. štvrťroka 2020

4. Stanovisko kontrolóra k dodržaniu podmienok na prijatie návratnej finančnej výpomoci vo výške 46 494 €

5. Zvolenie členov do rady školy pri Materskej škole v Sihelnom – Mgr. Ľubomíra Nováková, Mgr. art. Peter Kolčák

6. Žiadosť obyvateľov o zhotovenie nového vodovodného potrubia v časti „Za dedinou“

7. Žiadosť Františka Chudiaka, Sihelné 453, o odkúpenie obecného pozemku

**D. Ukladá:**

1. Skontaktovať sa s Ing. Arch. Barčiakom ohľadom dokončenia Územného plánu obce Sihelné

2. Pozisťovať možnosť fungovania donáškovej služby v obci Sihelné pre dôchodcov

**E. Schvaľuje:**

1. Program rokovania obecného zastupiteľstva

2. Prvú programovú úpravu rozpočtu obce Sihelné na rok 2020

3. Prijatie návratnej finančnej výpomoci zo štátnych finančných aktív poskytnutej Ministerstvom financií Slovenskej republiky vo výške 46 494 € na výkon samosprávnych pôsobnosti z dôvodu kompenzácie výpadku dane z príjmov fyzických osôb v roku 2020

4. Žiadosť Antona Randiaka a Viery Randiakovej, Sihelné 437, o odkúpenie obecného pozemku

5. Žiadosť Márie Sušienkovej, Sihelné 215, o predlženie nájomnej zmluvy na dva roky

6. Žiadosť Filipa Sušienku, Sihelné 215, o predlženie nájomnej zmluvy na jeden rok

7. Žiadosť Michaely Brišákovej, Sihelné 215, o predlženie nájomnej zmluvy na dva roky

8. Žiadosť Moniky Jurkyovej, Sihelné 485, o predlženie nájomnej zmluvy na jeden rok

9. Žiadosť Tomáša Grobarčíka, Sihelné 485, o prenájom bytu v bytovej jednotke 485 na jeden rok

10. Žiadosť Vladislava Sloku, Sihelné 224, o prenájom bytu v bytovej jednotke 485 na jeden rok

11. Žiadosť Mgr. Viery Kozákovej, Sihelné 485, o predlženie nájomnej zmluvy na dva roky za podmienky uhradenia nedoplatkov a podpisu dodatku nájomnej zmluvy, pri nesplnení týchto podmienok návrh na vysťahovanie

12. Žiadosť pána Erika Kovalíčka, Sihelné 409, o  zriadenie prevádzky Potraviny

13. Žiadosť pána Erika Kovalíčka, Sihelné 409, o  schválenie otváracích hodín v prevádzke Potraviny

**F. Neschvaľuje:**

1**.** Žiadosť Tomáša Bieľáka, Sihelné 219, o prenájom nebytových priestorov v budove KD za účelom prevádzkovania pohostinstva

2**.** Žiadosť Petry Gužiňákovej, Sihelné 461, o prenájom nebytových priestorov v budove KD za účelom prevádzkovania pohostinstva

 Mgr. Ľubomír Piták

 starosta obce